Regeringen Múte Bourup Egede II
Regeringen Múte Bourup Egede II har været Grønlands regering siden 5. april 2022. Regeringen er en to-partisregering med Inuit Ataqatigiit (IA) og Siumut, som tilsammen har 22 ud Inatsisartuts 31 medlemmer. IA har seks ministre, inkl. formand for Naalakkersuisut Múte Bourup Egede, og Siumut har 4 ministre. Aftalen mellem de to partier indeholder også at tidligere formand for Naalakkersuisut Kim Kielsen (Siumut) blev ny formand for Inatsisartut efter Hans Enoksen.

Baggrund 
Efter valget til Inatsisartut 6. april  2021 indgik IA og Naleraq en snæver koalitionsaftale, som akkurat havde flertal med IA's 12 pladser og Naleraqs 4 pladser i Inatsisartut. Der var i deres regeringstid flere sager hvor de to koalitionspartier var uenige, og det førte til Regeringen Múte Bourup Egede I's opløsning efter knap et år mandag 4. april 2022. IA og Siumut havde allerede været i hemmelige forhandlinger weekenden før bruddet kendt, og Múte B. Egede og Siumuts formand, Erik Jensen, underskrev en regeringsaftale kun 2 timer efter at den tidligere regerings sammenbrud var blevet kendt.

IA har 6 ministre i regeringen, der alle også var i den tidligere regering; Siumut har 4 ministre. Mariane Paviasen, der var minister for boliger og infrastruktur, er den eneste IA-minister i den tidligere regering som ikke fortsatte som minister.

Den nye regering blev præsenteret og godkendt i Inatsisartut 5. april 2022.

Naalakkersuisuts sammensætning 

|}
Kilder: KNR og Sermitsiaq

Referencer 

Grønlands regeringer
Etableret i 2022